મે ૨૦

૨૦ મેનો દિવસ ગ્રેગોરીયન પંચાંગ મુજબ વર્ષનો ૧૪૦મો (લિપ વર્ષ દરમ્યાન ૧૪૧મો) દિવસ છે. આ દિવસ પછી વર્ષ પુરું થવામાં ૨૨૫ દિવસ બાકી રહે છે.

 મહત્વની ઘટનાઓ 
 ૫૨૬ – સિરિયા (Syria) અને અન્ટિઓચિયા (Antiochia)માં આવેલ ધરતીકંપમાં લગભગ ૩૦૦,૦૦૦ માણસોએ જીવ ગુમાવ્યો.
 ૧૪૯૮ – પોર્ટુગીઝ મુસાફર વાસ્કો દ ગામા (Vasco da Gama) ભારતનાં કોઝિકોડે (જે પહેલાં કાલિકટ તરીકે ઓળખાતું) બંદરે પહોંચ્યો.
 ૧૬૦૯ – શેક્સપિયરનાં સોનેટો (Shakespeare's Sonnets)નું લંડનમાં પ્રથમ પ્રકાશન થયું. 
 ૧૮૭૩ – 'લેવિ સ્ટ્રોસ' (Levi Strauss) અને 'જેકબ ડેવિસ' (Jacob Davis) દ્વારા તાંબાનાં રિવેટવાળા "બ્લુ જિન્સ" (Jeans) ના 'પેટન્ટ અધિકારો' પ્રાપ્ત કરાયા.
 ૧૮૯૧ – ચલચિત્રોનો ઇતિહાસ : થોમસ એડિસન (Thomas Edison) દ્વારા પ્રથમ વખત 'કાઇનેટોસ્કોપ (Kinetoscope) (ચલચિત્ર દર્શાવતું પ્રથમ પ્રાથમિક સાધન)નું જાહેર નિદર્શન કરાયું.
 ૧૯૨૭ – ન્યૂ યોર્કનાં 'લોંગ આઇલેન્ડ'નાં 'રૂઝવેલ્ટ ફિલ્ડ' પરથી, સવારે ૦૭:૫૨ વાગ્યે, ચાર્લસ લિંડબર્ગે (Charles Lindbergh) ઉડ્યન કર્યું, આ દુનિયાનું સર્વપ્રથમ અવિરામ એકલ ઉડ્યન હતું જેમાં તેણે એટલાન્ટીક મહાસાગર પાર કરી અને પેરિસનાં 'લા બુર્ગેટ ફિલ્ડ' (Le Bourget Field)પર બીજે દિવસે રાત્રે ૧૦:૨૨ વાગ્યે ઉતરાણ કર્યું.
 ૧૯૫૬ – ‘ઓપરેશન રેડવિંગ’ અંતર્ગત પ્રશાંત મહાસાગરમાં બિકિની એટોલ નામના સ્થળે યુનાઇટેડ સ્ટેટ્સનો પ્રથમ એરબોર્ન હાઇડ્રોજન બોમ્બ ફેંકવામાં આવ્યો.
 ૧૯૮૩ –'લ્યુક મોન્ટેગ્નર' (Luc Montagnier) અને 'રોબર્ટ ગાલો' (Robert Gallo) દ્વારા,'જર્નલ સાયન્સ'માં એચ.આઇ.વી.વાયરસ (HIV virus)ની શોધ પ્રકાશિત કરાઇ, આ વાઇરસ એઇડ્સ (AIDS)ની બિમારી માટે કારણરૂપ છે.
 ૧૯૮૯ – ચીનના અધિકારીઓએ લોકશાહી તરફી દેખાવો સામે માર્શલ લો જાહેર કર્યો જે ‘તિયાનાનમેન ચૉક હત્યાકાંડ’ માટે કારણભૂત બન્યો.
 ૧૯૯૦ – સામ્યવાદી શાસનના અંત પછી રોમાનિયામાં રાષ્ટ્રપતિપદ માટેની પ્રથમ સંસદીય ચૂંટણીઓ યોજાઈ.
 ૨૦૧૧ –  મમતા બેનરજીએ પશ્ચિમ બંગાળના મુખ્યમંત્રી તરીકે શપથ લીધા. તેઓ આ પદ સંભાળનારા પ્રથમ મહિલા બન્યા.

 જન્મ 
 ૧૮૯૪ – ચંદ્રશેખરેન્દ્ર સરસ્વતી – કાંચી કામકોટી પીઠના ૬૮મા જગદ્‌ગુરુ શંકરાચાર્ય. (અ. ૧૯૯૪)
 ૧૯૦૦ – સુમિત્રાનંદન પંત, ભારતીય કવિ. (અ. ૧૯૭૭)

 અવસાન 
 ૧૭૬૬ – મલ્હારરાવ હોલકર, મરાઠા સામ્રાજ્યના ઉમદા સુબેદાર અને હોલકર રાજવંશના સ્થાપક. (જ. ૧૬૯૪)
 ૧૯૩૨ – બિપિનચંદ્ર પાલ, ભારતીય રાષ્ટ્રવાદી, લેખક, વક્તા, સામાજીક સુધારક અને ભારતીય સ્વાતંત્ર્ય ચળવળના સેનાની. (જ. ૧૮૫૮)
 ૨૦૧૨ – ભોળાભાઈ પટેલ, ગુજરાતી લેખક. (જ. ૧૯૩૪)

 તહેવારો અને ઉજવણીઓ 
 વિશ્વ મેટ્રોલોજી દિવસ
 વિશ્વ મધમાખી દિવસ

 બાહ્ય કડીઓ 
 બી.બી.સી.(BBC): આજનો દિવસ

શ્રેણી:મે